मंगलवार को पेशावर में पाकिस्तान एयरलाइंस के एक विमान पर मशीनगनों से हमला किया गया था.विमान पर लैंडिंग के कुछ ही देर बाद गोलीबारी की गई थी. विमान में उस समय यात्री सवार थे, जिनमें से एक की मौत हो गई थी.इस मामले में पुलिस ने कुछ लोगों को गिरफ्तार भी किया है. हांगकांग की कैथे पैसिफ़िक एयरलाइंस ने कहा है कि वह पाकिस्तान के लिए अपनी सभी उड़ानें रद्द कर रही है. जून के अंत तक एयरलाइंस के इस कदम पर अमल कर लिया जाएगा.इसी महीने की शुरुआत में पाकिस्तान के सबसे बड़े, कराची एयरपोर्ट. पर घातक हमला हुआ था. सारी रात चले इस अभियान में कम से कम 39 लोग मारे गए थे, जिनमें 10 भारी हथियार लिए बंदूकधारी भी थे.पाकिस्तानी तालिबान और उसके सहयोगी उज़्बेक चरमपंथी गुट ने कहा है कि उन्होंने मिलकर कराची हमला किया था.पेशावर में पीआईए के विमान पर मंगलवार को हुए हमले की ज़िम्मेदारी किसी ने नहीं ली है.इस्लामाबाद में मौजूद बीबीसी संवाददाता एंड्रू नॉर्थ के अनुसार हिंसा का आदी देश होने के बावजूद पाकिस्तान में इस हमले को लेकर आश्चर्य है.पायलट का कहना है कि हालात इससे भी बुरे हो सकते थे. उन्होंने बताया कि जैसे ही वह विमान को लेकर एयरपोर्ट में आए उन्होंने कॉकपिट से गोलियों की बौछार देखी और उनसे बचने की कोशिश की.कतर एयरवेज़ और खाड़ी के देशों की अन्य दोनों एयरलाइंस कंपनियों का कहना है कि उन्हें जल्द ही अपनी सुविधाएं फिर शुरू होने की उम्मीद है.लेकिन हमारे संवाददाता कहते हैं कि पाकिस्तान की छवि को बेहद गंभीर नुक़सान हुआ है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)